钦定古今图书集成/明伦汇编/氏族典/第218卷 > 罗汝芳
## 钦定古今图书集成/明伦汇编/氏族典/第218卷 > 罗汝芳

按《明外史王守仁传》：“罗汝芳，字维德，南城人。嘉靖三
十二年进士。除太湖知县。召诸生论学，公事多决于
讲，坐迁刑部主事，历宁国知府。父丧，服阕，起补东昌，
移云南屯田副使，进参政，分守永昌。坐事为言官论
罢。初，汝芳从永新颜钧讲学，后钧系南京狱当死，汝
芳供养狱中，鬻产救之，得减戍。汝芳既罢官，钧亦赦”
归。汝芳事之，饮食必躬进，人以为难。年七十四，端坐
而逝。